…….(kommunevåpen, midtstilt)

……..(kommunenavn)

|  |  |  |  |
| --- | --- | --- | --- |
| Adresse:  (*fyll inn adresse*) | Unntatt offentlighet  jf. offl. § 13  jf. fvl. §§ 13 flg. | | |
|  | | | |
| Deres ref: | | Vår ref: | Dato: |
|  | | (bes oppgitt ved alle henvendelser) | |

**Vedtak om avslag på søknad om utsatt start av opplæring i norsk og samfunnskunnskap**

**Personopplysninger**

Navn: ………….

Fødselsnummer: ………….

DUF-nummer: ………….

Adresse: ………..

Det vises til søknad av \_\_\_\_\_ (*fyll inn dato*) om utsatt frist for deltakelse i opplæring i norsk og samfunnskunnskap.

**Vedtak**

I henhold til introduksjonsloven § 17 fjerde ledd femte punktum er det fattet vedtak om avslag på søknad om utsatt start for opplæring i norsk og samfunnskunnskap. Treårsfristen i § 17 fjerde ledd fjerde punktum har utløpt, og du har dermed ikke rett på gratis opplæring i norsk og samfunnskunnskap.

**Det rettslige grunnlaget**

Rett eller plikt til deltakelse i opplæring i norsk og samfunnskunnskap i medhold av reglene i introduksjonsloven § 17 inntrer ved innvilgelse av første gangs tillatelse etter utlendingsloven, eller fra ankomst til riket for utlending som har fått slik tillatelse før innreise, jf. § 17 fjerde ledd første punktum. For personer som har fått oppholdstillatelse etter utlendingsloven § 34 på grunnlag av kollektivt beskyttelsesbehov, inntrer rett og plikt fra tidspunktet vedkommende blir bosatt i kommunen i henhold til særskilt avtale mellom utlendingsmyndighetene og kommunen, jf. § 17 fjerde ledd annet punktum. For personer som har fått begrenset oppholdstillatelse som medlem av barnefamilie i påvente av dokumentert identitet etter utlendingsloven § 38 bokstav a eller b, inntrer rett og plikt til deltakelse fra førstegangs fornyelse av tillatelsen, jf. § 17 fjerde ledd tredje punktum. Retten gjelder i tre år, jf. § 17 fjerde ledd fjerde punktum.

Det følger av § 17 fjerde ledd femte punktum at rett til deltakelse i "særlige tilfeller" kan inntre fra det tidspunkt krav settes frem. Hva som kan være "særlige tilfeller" er regulert i forskrift om opplæring i norsk og samfunnskunnskap for nyankomne innvandrere kapittel 6. Det fremgår av forskriftens §§ 14 og 15 at utsatt start av opplæringen på visse vilkår kan gis dersom man har store omsorgsforpliktelser eller dersom man mot sin vilje er holdt tilbake fra opplæringen av ektefelle eller annet nærstående familiemedlem.

**Kommunens vurdering og begrunnelse for vedtaket**

Du har søkt om utsatt starttidspunkt for treårsfristen i forbindelse med rett til opplæring i norsk og samfunnskunnskap, jf. introduksjonsloven § 17 fjerde ledd femte punktum. Du har lagt frem dokumentasjon på at \_\_\_\_\_(*fyll inn nærmere info om fremlagt dokumentasjon*).

(*Velg rett hjemmel for denne saken*):

Det fremgår av forskriftens § 14:

"For personer som på grunn av store omsorgsforpliktelser ikke har kunnet starte opplæringen i norsk og samfunnskunnskap i henhold til hovedregelen, jf. introduksjonsloven § 17 fjerde ledd første punktum, inntrer rett og plikt til opplæring fra det tidspunktet vedkommende setter fram krav om deltakelse i opplæringen, jf. introduksjonsloven § 17 fjerde ledd fjerde punktum.

For personer som er innvilget fritak fra plikt til opplæring etter introduksjonsloven § 17 tredje ledd tredje punktum og § 4 i denne forskriften, på grunn av store omsorgsforpliktelser, inntrer retten til slik opplæring fra det tidspunktet vedkommende setter fram krav om dette, jf. introduksjonsloven § 17 fjerde ledd fjerde punktum.

Med store omsorgsforpliktelser menes her ett eller flere forhold som til sammen gjør at personens omsorgsforpliktelser er særlig omfattende. Et forhold kan være at barn eller andre familiemedlemmer personen har omsorgsforpliktelser for er sterkt funksjonshemmet eller pleietrengende eller at personen selv er funksjonshemmet eller alvorlig syk, i tillegg til at vedkommende har omsorgsforpliktelser for flere barn eller andre familiemedlemmer. At en person er eneforsørger for flere barn er ikke alene tilstrekkelig for at kravet om store omsorgsforpliktelser kan anses oppfylt.

Kommunen fatter vedtak om rett og plikt til opplæring etter bestemmelsen her etter vurdering av skriftlig søknad med dokumentasjon. Dokumentasjon på store omsorgsforpliktelser kan være bekreftelse fra fastlege, eller ansatt ved helsestasjon, sosialkontor eller lignende."

(*Eller*)

Det fremgår av forskriftens § 15:

"For personer som mot sin vilje er blitt holdt tilbake fra opplæring i norsk og samfunnskunnskap av ektefelle eller annet nærstående familiemedlem, inntrer rett og plikt til opplæring fra det tidspunktet vedkommende setter fram krav om deltakelse i opplæringen, jf. introduksjonsloven § 17 fjerde ledd, fjerde punktum.

Kommunen fatter vedtak om rett og plikt til opplæring etter vurdering av skriftlig søknad med dokumentasjon. Dokumentasjon på tilbakeholdelse kan være bekreftelse fra fastlege, krisesenter eller ansatt ved helsestasjon, sosialkontor eller lignende."

Når det gjelder dokumentasjonen som er fremlagt har kommunen kommet til at denne ikke tilsier at vilkårene i forskriftens § \_\_\_\_\_(*fyll inn rett hjemmel, §§ 14 eller 15*) er oppfylt. Det vises til at \_\_\_\_\_(*Nærmere begrunnelse for at vilkårene ikke er oppfylt*).

Kommunen har dermed kommet til at du ikke omfattes av unntaket i lovens § 17 fjerde ledd femte punktum. Treårsfristen for rett til opplæring i § 17 fjerde ledd fjerde punktum utløp \_\_\_\_\_(fyll inn dato), og du tilbys ikke gratis opplæring av kommunen.

**Opplysninger om klageadgangen**

Etter § 22 i introduksjonsloven er det klageadgang på dette vedtaket. Klagefristen er tre uker fra du har mottatt vedtaket eller på annen måte er informert om vedtaket, jf. forvaltningsloven § 29. Rett klageinstans er Fylkesmannen i \_\_\_\_\_\_(*legg til fylkesnavn*).

En eventuell klage sendes til den kommunen som har fattet vedtaket. Kommunen skal etter at klagen er mottatt, gjennomgå saken på ny og foreta de undersøkelser som klagen gir grunn til. Kommunen kan oppheve eller endre vedtaket dersom den finner grunn til det. Fastholdes vedtaket, oversendes klagen til Fylkesmannen for endelig avgjørelse.

Det gjøres oppmerksom på at kommunen har alminnelig veiledningsplikt, jf. forvaltningsloven § 11. Du har adgang til å gjøre deg kjent med sakens dokumenter i den grad forvaltningsloven §§ 18 til 19 tillater det. Det er også adgang til å søke om utsatt iverksetting, jf. forvaltningsloven § 42. Utsatt iverksetting vil si at vedtaket ikke kan gjennomføres før klagefristen er ute eller klagen er avgjort.

Sted og dato: \_\_\_\_\_\_\_\_\_ (*fyll inn*)

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  leder (*skriv inn navn og tittel på leder*) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  saksbehandler (*skriv inn navn og tittel på saksbehandler*) |